Œdipe ou le Roi boiteux
Œdipe ou le Roi boiteux (srpskohrvatski: Edip, ili Hromi kralj) je tragedija Jeana Anouilha napisana 1978. godine. Inspirirana Sofoklovom tragedijom Kralj Edip, Œdipe ou le Roi boiteux je posljednja u nizu od pet Anouilhovih drama (ostale su Eurydice, Antigone, Médée i Tu étais si gentil quand tu étais petit) koje su obrađivale grčke mitove i tragedije te druga od njih direktno inspirirana nekom Sofoklovom tragedijom; prva je bila Antigone, koja je također bila usko vezana uz mit o Edipu. 

Kao jedno od posljednjih Anouilhovih djela, ova tragedija je gotovo pa pala u zaborav, čemu doprinosi i činjenica da nikada nije službeno izvedena na pozornici - ni u Francuskoj, niti igdje drugdje; Œdipe je tako jedino Anouilhovo djelo koje nikada nije izvedeno na pozornici (Jézabel nije nikada izvedena u Francuskoj, ali je uprizorena u Brazilu). Tragedija, doduše, jest uprizorena jednom od svog nastanka, i to u teatru Nation, u produkciji Claudine Augier, međutim radilo se o tek jednoj izvedbi, bez repriza. S druge strane, izdavačka kuća Éditions de la Table Ronde je 1986. godine tiskala djelo u pisanom obliku, učinivši tako tekst dostupnim. Djelo nije sabrano ni u jedan od Anouilhovih dramskih nizova. 

Djela Jeana Anouilha
Drame 1978.